NaiveNeuron/SloPal huggingface dataset:
Pivková, Alexandra, poslankyňa NR SR (2020-11-04):
Vážený pán predsedajúci, v rozprave vystúpil dvakrát pán poslanec Tomáš Lehotský, ktorý podal dva pozmeňujúce a doplňujúce návrhy. Nakoľko však pán poslanec Lehotský stiahol svoj podpis z jeho prvého podaného pozmeňujúceho návrhu a pani poslankyňa Žitňanská stiahla podpis z druhého pozmeňovacieho návrhu pána poslanca Lehotského, nie je možné o nich hlasovať, keďže nespĺňajú náležitosti podľa § 82 ods. 2 rokovacieho poriadku. Ďalej v rozprave vystúpila pani poslankyňa Jana Žitňanská, ktorá podala jeden pozmeňujúci a doplňujúci návrh a súčasne požiadala hlasovať osobitne o bode 2 zo spoločnej správy. Keďže pozmeňujúci a doplňujúci návrh bol podaný dnes, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.
Hrnčiar, Andrej, podpredseda NR SR (2019-10-15):
Pán poslanec Fecko.
Viskupič, Jozef, poslanec NR SR (2014-01-30):
Viete, pán podpredseda kultúrneho výboru, tu sa zhodneme. Myslím si, že pravidlá, a toto je vyjadrením jedných z pravidiel, by mali byť a platiť. Ja sa odvolám, pred dvomi dňami sme prijímali takisto zákon, ktorý sa venoval iným inštitúciám, a bolo dôvodené, že minister pri výberových konaniach má právo, pretože to predpokladá aplikačná prax alebo prišli, prišlo v aplikačnej praxi k nejakým záverom, že treba posunúť alebo urobiť priame zadanie ministra. Ale paradoxne zavádza alebo možno v tomto istom duchu zavádza, nazvime to, obmedzený mandát, ktorý robíme takisto my. Tento pozmeňujúci návrh nehovorí o tom, že by tam, že vo vašom kraji nie sú, môžu byť a možnože zodpovedajú presne týmto kritériám, ktoré my hovoríme, ale sú kraje, kde s tým problém je. A nie že my ho zavážame, ale snažíme sa, zavádzame, a snažíme sa ho riešiť. Je kraj v tomto prípade, ja som to citoval pri prvom čítaní, ale nemyslím si, že je to teraz dôležité, sú kraje, kde je s tým problém, a nemôžme kategorizovať odborníkov, ktorí sú dobrí a ktorí sú zlí, ktorí sú spokojní a nie. Ak prijmeme jednoznačné pravidlo, že bude urobené tým kvalifikačným predpokladom zadosť, v tomto prípade zavádzame vzdelanie III. stupňa, mandát na päť rokov, ak to tak poviem, s tým, že aj komisia, ktorá rozhoduje, musí byť erudovaná v danej oblasti. A dokonca tam vymenuvávame profesijné organizácie, ktoré týchto ľudí do týchto komisií môžu nominovať. Čiže to pravidlo... (Prerušenie vystúpenia časomerom.)
Jasaň, Viliam, poslanec NR SR (2011-07-11):
Ďakujem pekne, pán predseda. Pán kolega Brocka, som rád, že ste potvrdili, že vám nejde o ochranu zamestnancov vo vašom vyjadrení, oceňujem úprimnosť. Pán kolega Horváth, no, Zolo, ty si sa pomýlil o niekoľko rokov, pretože ten telocvikár nebol určite v našej vláde. A neviem, či Robo Kaliňák je telocvikár ako minister vnútra. Ale asi ním nie je. A skús si spomenúť, ako hlasoval ten, o kom si hovoril, ku koncu druhej Dzurindovej vlády. Hlasoval s vami. Pán kolega Fronc, ja zásadne nesúhlasím s tým spôsobom, o ktorom som hovoril. A je mi jedno, kto to robí. A nespomínajte samosprávu v Košiciach, ja vám poviem 20-ročné skúsenosti zo samosprávy a štátnej správy v Bratislave, kde som pôsobil. Prosím, nehovorte mi to, lebo, žiaľ, bol som niekoľko rokov v koalícii za prvej Dzurindovej vlády. A keď som prišiel na jeden úrad, z večera na ráno sa tam pomenili ľudia. A ja som to nerobil. Takže prosím vás o rovnaký meter na všetkých. A ja nesúhlasím s tým, čo sa deje, a preto som to povedal. Tak to berte. Pán kolega Janiš, oceňujem informáciu alebo stanovisko, otázka bude, ako budete hlasovať, pretože to je pre mňa podstatné, pretože aj vo výbore pre sociálne veci a bývanie sme mnohé veci vypustili, ale ja budem čakať, čo urobia niektorí koaliční poslanci, koľko takýchto návrhov vyberú na osobitné hlasovanie, a až potom po hlasovaní budeme mať možno čisté svedomie, niektorí viac, niektorí menej. A posledná poznámka, použijem slová kolegu Horta z minulého volebného obdobia, ste už rok vo vláde, tak vládnite a ukážte, že to myslíte s týmto ľudom vážne a že ste tu pre tých ľudí... (Prerušenie vystúpenia časomerom.)
Taraba, Tomáš, poslanec NR SR (2022-02-25):
Drahá koalícia, viem, že vy máte problém s opozíciou, preto ste zvolali túto schôdzu polhodinu predtým. Dali ste vedieť ostatným opozičným. Môžte si byť istí, že vám to ukážeme, že žiadna pozvánka nebola. Viem, že by ste radi nás umlčali, aby sme nemohli sa ani vyjadrovať, práve preto ste si sem dali zákon o tom, aby ste vypínali ľuďom internety, ale ste na veľkom omyle, ak si myslíte, že my sa tu vyjadrovať nebudeme. Takže ešte raz chcem povedať aj napriek tomu, že tu kážete, chcem sa vás spýtať teda, že aká iná je vaša stratégia okrem toho, že hovoríte, hoďte im zbrane, nech sa pobijú. Nech sa pobijú. Pretože ten vývoj môže byť aj taký, že tie zbrane možno skončia teda v rukách toho Hitlera.
Šeliga, Juraj, podpredseda NR SR (2020-04-28):
Ďakujem. Vám uplynul čas, pán poslanec. S reakciou na faktické poznámky, pán poslanec Ledecký, nech sa páči.
Pellegrini, Peter, predseda NR SR (2015-11-11):
Prezentujme sa a hlasujme o bodoch 1, 3 a 4 spoločne s odporúčaním gestorského výboru schváliť ich. (Hlasovanie.) Prítomných 136 poslancov, za hlasovalo 91, proti boli 4, zdržalo sa 41 poslancov. Tieto body sme schválili.
Blanár, Juraj, podpredseda NR SR (2021-10-27):
Ďakujem, pán minister. Teraz sa spýtam pani spravodajkyni. Nech sa páči, máte slovo.
Drdul, Dominik, poslanec NR SR (2021-11-11):
Ospravedlňujem sa, mal som zlú informáciu. Bolo stiahnutých deväť podpisov, ale k samotnému stiahnutiu pozmeňujúceho návrhu nedošlo, to znamená, dajte, prosím, hlasovať o tomto návrhu. (Reakcie z pléna.) Ospravedlňujem sa, teda sa nemôže dať o ňom hlasovať, mrzí ma to. Týmto sme hlasovali o všetkých pozmeňujúcich návrhoch, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Žitňanská, Jana, poslankyňa NR SR (2020-04-22):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Antal, Peter, poslanec NR SR (2018-09-14):
Ďakujem pekne, pán predsedajúci. Vážené kolegyne, vážení kolegovia, dovoľte, aby som vám predložil návrh zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov, ktorý predkladám spolu s pánom podpredsedom Bélom Bugárom, Tiborom Bernaťákom a Evou Antošovou. Cieľom predloženého návrhu je uľahčiť prístup menších farmárov, ktorí sú vlastníkmi poľnohospodárskych pozemkov, k pozemkom a to v takom prípade, ak sa stali vlastníkmi pôvodných pozemkov prevodom alebo prechodom vlastníckeho práva, to znamená, dedením alebo kúpou, darom, za ktoré bol vyčlenený náhradný pozemok, avšak rozhodnutie pôvodného vlastníka, ktorým bol vyčlenený náhradný pozemok, stratilo platnosť, a to práve z dôvodu zmeny vlastníckeho práva k pôvodnému pozemku. Zákon č. 504/2003 o nájme poľnohospodárskych pozemkov, poľnohospodárskeho podniku a lesných pozemkov v znení účinnom od 1. 5. 2018 sa v praxi stretol s búrlivými reakciami najmä menších farmárov, ktorí užívali tieto náhradné pozemky. Návrh je teda reakciou aj na požiadavky praxe tak, aby náhradné pozemky užívané po strate platnosti rozhodnutia o vyčlenení náhradných pozemkov z dôvodu prechodu alebo prevodu pôvodného pozemku boli užívané na základe právneho titulu, ktorým bude ale rozhodnutie okresného úradu, pozemkového a lesného odboru. Návrh je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a ostatnými všeobecne záväznými právnymi predpismi. Návrh nebude mať vplyv na verejné financie, sociálny vplyv, vplyv na informatizáciu spoločnosti, vplyv na životné prostredie a bude mať pozitívny vplyv na podnikateľské prostredie. Dovoľte, aby som vás požiadal o podporu tohto návrhu.
V. Tomanová, ministerka práce, sociálnych vecí a rodiny SR: (2007-12-05):
V ostatnom čase sú predmetom neustálych sťažností zo strany Koordinačného výboru Reoptántov v Slovenskej republike niektoré ustanovenia zmluvy. Podľa ich stanoviska sú zmluvou najviac poškodené osoby, ktoré presídlili na územie Slovenskej republiky po černobyľskej tragédii a na ktorej sa v prípade nároku na dôchodok vzťahuje zmluva, aj keď sa presídli ešte za platnosti dohody medzi Československou republikou a Zväzom sovietskych socialistických republík o sociálnom zabezpečení. Z týchto dôvodov a najmä z dôvodu, že občanov spod Černobyľa sme pozývali a pozvali a umožnili im presídlenie na základe návrhu zo strany ešte vtedy Československej republiky, navrhujeme upraviť, aby sa obdobie poistenia získané na území druhého zmluvného štátu do dňa nadobudnutia platnosti zmluvy, t. j. do 1. 1. 2002, považovali za obdobie poistenia toho zmluvného štátu, na území ktorého mala osoba trvalý pobyt. Z uvedeného teda vyplýva, že všetky obdobia poistenia preukázané na Ukrajine osobami presídlenými z Černobyľskej oblasti na územie Slovenskej republiky v rokoch od roku 1986 do 31. 12. 2001 by sa považovali za doby poistenia v Slovenskej republike a opačne. Podľa čl. 86 písm. d) Ústavy Slovenskej republiky s dohodou vyslovuje súhlas Národná rada. Zároveň odporúčame Národnej rade rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, pretože zakladá práva a povinnosti pre fyzické a právnické osoby. Za Slovenskú republiku podpísala dohodu práce ministerka práce, za Ukrajinu podpísal minister zahraničných vecí Ukrajiny pán Jacenjuk Arsenij. Ďakujem, pani predsedajúca, za slovo.
Šeliga, Juraj, podpredseda NR SR (2021-03-30):
Ďakujem. S reakciou, pani poslankyňa Pleštinská, nech sa páči.
Laššáková, Jana, podpredsedníčka NR SR (2013-11-28):
Nech sa páči, pán poslanec Fecko, máte slovo.
Pellegrini, Peter, predseda NR SR (2024-01-08):
Pán poslanec Štefunko.
Laššáková, Jana, podpredsedníčka NR SR (2014-11-10):
Na vystúpenie pána ministra s faktickými poznámkami sa hlási osem poslancov, posledný pán poslanec Martvoň. Končím možnosť prihlásiť sa s faktickými poznámkami. Nech sa páči, pán poslanec Chren.
Hort, Milan, podpredseda NR SR (2010-10-14):
Ďakujem. Doplňujúca otázka. Poprosím, pán poslanec Galbavý, upokojte sa, prosím vás. Doplňujúca otázka, pán poslanec Kolesík, nech sa páči.
Šíbl, Jaromír, poslanec NR SR (2022-09-30):
Ďakujem. Ja by som najprv reagoval na pána kolegu, že za šesť rokov sa nič neudialo. Tvrdím, že tak ako v minulosti, aj v súčasnosti dá sa problém s medveďmi riešiť v rámci existujúcej legislatívy. Tu by som len upozornil na ten rozdiel, že kým bežný užívateľ, ktorý by chcel medveďa odstreliť, potrebuje výnimku, ten tzv. zásahový tím robí v inom režime, čiže on výnimku nepotrebuje, on ju má prakticky paušálne. Čiže ktorýkoľvek medveď, ktorý je odborníkmi, zdôrazňujem, odborníkmi, ktorí sú členovia tohoto zásahového tímu, označený ako tzv. problémový medveď, môže byť eliminovaný, hej, či už odstrelením, alebo nejakou inou formou z tej populácie. Čiže naozaj treba len zvýšiť intenzitu ich činnosti. A tá podstata sporu nie je v tom, že či regulovať medvede, alebo neregulovať, ale je v tom, že či ich regulovať plošne, to znamená uplatniť na nich ten tzv. princíp kolektívnej viny, alebo eliminovať len tie jedince, ktoré naozaj sa nejakým spôsobom previnili voči tomu dobrému spolunažívaniu s človekom. Pokiaľ ide o udeľovanie tých výnimiek, ja by som len pripomenul, že len pomerne v nedávnom období boli udelené dve výnimky veľmi veľkého rozsahu, a určite o tom viete, páni kolegovia, ktorí sa o to zaujímate. Jedna bola na možnosť riešiť kormorány, či už plašením, alebo vo výnimočných prípadoch aj odstrelom, táto územ... výnimka platí na mnohých revíroch rybárskych. A žiadal si o ňu priamo Slovenský rybársky zväz. A takisto nedávno bola udelená výnimka na reguláciu škorcov, ktoré spôsobujú škody na vinohradoch. Čiže nie je to tak, že by s danou legislatívou... (Prerušenie vystúpenia časomerom.)
Sulík, Richard, predseda NR SR (2011-09-13):
Chce zaujať stanovisko spravodajca? Nie. Vážené panie poslankyne, vážení páni poslanci, pristúpime k hlasovaniu... (zaznel gong) ... o návrhu na vyslovenie nedôvery predsedníčke vlády Slovenskej republiky. Dávam slovo spoločnému spravodajcovi poslancovi Jozefovi Kollárovi, aby hlasovanie o návrhu uznesenia uviedol.
P. Paška, predseda NR SR: (2009-06-24):
(Hlasovanie.) 135 prítomných, 131 za, 1 proti, 3 sa zdržali. Máme súhlas, pani spravodajkyňa.
Laššáková, Jana, podpredsedníčka NR SR (2014-09-24):
Pán poslanec. (Výkriky v sále.)
P. Paška, predseda NR SR: (2007-07-03):
(Hlasovanie.) 135 prítomných, 54 za, 73 proti, 8 sa zdržalo. Neschválili sme návrhy. Ďalej.
Grendel, Gábor, podpredseda NR SR (2022-04-29):
Pán poslanec Anton Stredák.
Remišová, Veronika, poslankyňa NR SR (2018-10-24):
Vážená pani predsedajúca, vážené dámy a páni, predkladám pozmeňujúci návrh, ktorý som už odôvodnila, a jedná sa o elimináciu konfliktu záujmov. Tento návrh sme predkladali aj pánovi ministrovi pri osobnom stretnutí. (Povedané so smiechom.) Ide o to, že ak, ako to bolo v prípade pani Laššákovej, ak ona by v pléne hlasovala o nejakom, o nejakom zákone, o ktorom následne by prejednával Ústavný súd, tak aby ona v tejto veci bola zaujatá. Čiže aby sa vylúčil konflikt záujmov pri ústavných sudcoch, ktorí boli predtým aktívni v politickom živote. Ja už prečítam len ten pozmeňujúci návrh. Je to spoločný pozmeňujúci návrh štyroch, štyroch opozičných strán. Pozmeňujúci návrh poslancov Národnej rady Slovenskej republiky Jána Marosza, Veroniky Remišovej, Alojza Baránika, Jána Budaja, Borisa Kollára, Milana Krajniaka a Miroslava Beblavého k vládnemu návrhu zákona o Ústavnom súde Slovenskej republiky a o zmene a doplnení niektorých zákonov. 1. V čl. I § 49 sa v ods. 3 vypúšťajú slová „prejednávaní a schvaľovaní“. 2. V čl. III doterajší bod 1 znie: 1. V § 115 ods. 1 sa slová „nadpolovičnú väčšinu hlasov prítomných poslancov“ nahrádzajú slovami „trojpätinovú väčšinu hlasov všetkých poslancov“. Ďakujem, to je všetko.
Martinák, Ľuboš, poslanec NR SR (2013-10-18):
Ďakujem za slovo. Pán poslanec Hlina, svojím vystúpením ste ma vôbec nesklamali a potvrdili len to, aký názor má veľmi veľa poslancov na vás, arogancia, arogancia a ešte raz arogancia a dourážať kadekoho, dourážať kohokoľvek, vám to je skutočne jedno. Už o tom zrkadle som hovoril, aby ste sa raz doňho pozreli, ale už to nebudem spomínať. Ale predsa len nadviažem aj na predchádzajúce vystúpenie, pretože nemal som možnosť ozrejmiť, vy idete posudzovať, kto bude spravodajca, že vraj spravodajcuje teraz poľovník. Pán inžinier je aj poľovník, inžinier Lebocký. Inžinier Lebocký je v prvom rade lesný inžinier, tak ako ja, takže skúste si aj niečo také, také predstaviť a poľovníctvo je takisto súčasťou lesníctva. V ďalšom vás obdivujem, v úvodzovkách, že dokážete obviňovať zo sfalšovania materiálov. Viete vôbec, čoho vy sa dopúšťate? Niekedy trošku by nezaškodilo, ale to myslím teraz úprimne, vám porozmýšľať, čo poviete. Ja k tomu len toľko. O odbornosti sa nebudem vyjadrovať, pretože máte to skutočne kde-tu čosi prečítané, bez žiadneho kontextu. Ešte nadviažem na tie rôzne ochranárske spolky, vidíme, ako dopadla Kôprová a Tichá dolina. Bol to čierny deň pre lesníctvo a dúfam, že k takýmto veciam už skutočne nedôjde, a preto je v tomto zákone veľmi dobre zapracovaná oblasť kalamity.
Nicholsonová, Lucia, poslankyňa NR SR (2012-06-21):
Ďakujem veľmi pekne za slovo, ja vidím, že tou drogovou závislosťou si viacerých členov SaS oslovil, aj mňa, prirovnal si teda Grécko k drogovo závislému v rodine a hovoril si o dohode, ktorú s ním uzatvárame, že teda bude drogovať čoraz menej a že si bude znižovať tie dávky, lenže to Grécko droguje naďalej v plnej miere, pretože Grécko tú dohodu jednoducho neplní. My sa ideme zaviazať k niečomu, čo budeme musieť bezodkladne a navždy plniť, a veľmi dobre vieme, že Gréci neboli schopní pristúpiť k nejakým radikálnym reformám, a teda v skutočnosti tú dohodu, ku ktorej sa chcú zaviazať, ku ktorej sa už zaviazali, neplnia v žiadnom prípade. A ja si myslím, že dohoda predpokladá, že ju budú plniť obe strany, ktoré ju uzavreli, a tiež si myslím, že toto je veľmi drahé a veľmi neefektívne liečenie drogovo závislého, a preto by sme na takéto liečenie tak ako ani zdravotné poisťovne, na takéto liečenie by sme jednoducho nemali prispievať. Ani ak sa jedná o chorého člena našej nejakej fiktívnej rodiny. A tiež si hovoril o pluralite názorov, ktorú by sme mali rešpektovať v tomto pléne, ja do istej miery súhlasím, ale tiež si myslím, že nad tým naším slobodným názorom by mal stáť fakt, že tu zastupujeme občanov, o ktorých budúcnosti rozhodujeme, a v tomto smere pristúpiť k trvalému eurovalu bude mať ďaleko fatálnejšie dôsledky pre ľudí ako vzoprieť sa tomu, do čoho nás tlačí Brusel. Ďakujem.
Hrnčiar, Andrej, podpredseda NR SR (2019-09-11):
Pán poslanec Krajkovič.
M. Číž, podpredseda NR SR: (2007-12-06):
(Hlasovanie). Prítomných 139 poslancov, za návrh 76 poslancov, proti 53 poslancov, zdržali sa 2 poslanci, nehlasovalo 8 poslancov. Konštatujem, že bod 36 schváleného programu prerokujeme na budúcej schôdzi Národnej rady tak, ako ho zaradí do programu predseda Národnej rady. Ešte sa hlásia s procedurálnym návrhom pani poslanci Urbáni, Kondrót a Rafaj. Slovo má pán Urbáni.
Pellegrini, Peter, predseda NR SR (2015-04-24):
Vážené panie poslankyne, vážení páni poslanci, budeme pokračovať v prerušenej rozprave o návrhu na vyslovenie nedôvery Viliamovi Čislákovi, poverenému riadením ministerstva zdravotníctva (tlač 1485). Podľa rokovacieho poriadku rokovanie v piatok trvá do 16.00 hod., pokiaľ Národná rada nerozhodne inak, takže zatiaľ platí, že dnes rokujeme do 16.00 hod., ak v priebehu schôdze neodhlasujeme iný postup. Do rozpravy máme prihlásených osem pánov poslancov, ako prvý je do rozpravy prihlásený pán poslanec Uhliarik. Nech sa páči, pán Uhliarik, máte slovo. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Viliamovi Čislákovi, poverenému riadením Ministerstva zdravotníctva Slovenskej republiky , tlač 1485.)
Jarjabek, Dušan, poslanec NR SR (2011-03-23):
Ďakujem pekne. Ďakujem pekne aj pánovi ministrovi kultúry, ďakujem pekne za otvorenie rozpravy. Dámy a páni, to otvorenie rozpravy nastalo z toho dôvodu, že prerokovaný zákon, ktorý čakal na to, aby mohol ísť do pléna, bohužiaľ stratil tým, že sa dostal až na hlasovanie do tohto pléna, stratil účinnosť. Preto teda stratil termín pôsobnosti... (Prerušenie vystúpenia predsedajúcim.)
Bugár, Béla, podpredseda NR SR (2016-10-20):
Ďakujem pekne, pán poslanec. Chcem sa opýtať, či sa hlási niekto ústne ešte do bodu interpelácie. Konštatujem, že nie je to tak. Vyhlasujem možnosť sa prihlásiť do interpelácie za skončenú a zároveň tento bod vyhlasujem ako skončený. Budeme potom pokračovať, samozrejme, v rokovaní o návrhoch pani ministerky Lucie Žitňanskej. Vyhlasujem trojminútovú prestávku, kým dorazí pani ministerka, a budeme pokračovať o 15.20 hod. Ďakujem aj členom vlády za účasť a, samozrejme, kľudne môžu tu ostať a vypočuť si poprípade aj ďalšiu rozpravu. (Trojminútová prestávka.) (Po prestávke.)
Pellegrini, Peter, predseda NR SR (2015-11-26):
Spravodajcom bude pán poslanec Hraško, ktorému dávam teraz slovo.
Glváč, Martin, podpredseda NR SR (2017-06-15):
Ďakujem. A teraz dávam slovo jedinej prihlásenej písomne pani poslankyni Verešovej, nech sa páči.
Zmajkovičová, Renáta, podpredsedníčka NR SR (2013-11-28):
Pán poslanec Mičovský.
Hrnčiar, Andrej, podpredseda NR SR (2018-10-23):
Ďakujem. Prerušujem... Jedna faktická poznámka, pán poslanec Heger.
Kaník, Ľudovít, poslanec NR SR (2012-10-23):
Okej, ja sa k tomu vrátim v rozprave potom. Takže som veľmi rád, že mi takto nahral. A poslednú vec, čo poviem, to sa dotkne úplne všetkých. To nie je pravda, že len pár najbohatších. Všetkých sa to dotkne. Stratí, mnoho ľudí stratí prácu. Poplatky, ktoré sú, súvisia so zvyšovaním všetkých tých... (Prerušenie vystúpenia časomerom.)
Bugár, Béla, podpredseda NR SR (2017-03-28):
Ďakujem. Pán poslanec Beblavý.
Hlinka, Jozef, poslanec NR SR (2022-06-16):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2010-11-04):
Ďakujem pekne. S faktickými poznámkami sa prihlásil pán poslanec Rafaj. Uzatváram možnosť sa prihlásiť s faktickými poznámkami. Pán Rafaj, nech sa páči, máte slovo.
P. Abrhan, poslanec: (2006-04-19):
Národná rada Slovenskej republiky uznesením č. 2131 z 15. marca 2006 pridelila predmetný vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre obranu a bezpečnosť. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, prerokovali výbory Národnej rady Slovenskej republiky, ktorým bol pridelený, a odporúčali Národnej rade Slovenskej republiky schváliť  nasledovne: Ústavnoprávny výbor Národnej rady Slovenskej republiky, uznesenie č. 1016 z 11. apríla 2006, Výbor Národnej rady Slovenskej republiky pre obranu a bezpečnosť, uznesenie č. 462 z 11. apríla 2006, Výbor Národnej rady Slovenskej republiky pre verejnú správu neprerokoval vládny návrh zákona, keďže výbor nebol uznášaniaschopný. Z uznesení výborov Národnej rady Slovenskej republiky uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov, tlač 1488, vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona  schváliť. Súčasne gestorský výbor poveril spoločného spravodajcu poslanca Pavla Abrhana predložiť návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky  č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o prerokovaní predmetného vládneho návrhu zákona, vo výboroch Národnej rady Slovenskej republiky v druhom čítaní  bola schválená uznesením Výboru Národnej rady Slovenskej republiky pre verejnú správu č. 386 z 19. apríla 2006. Pán predsedajúci, prosím, otvorte rozpravu.
Kuciaňová, Magdaléna, poslankyňa NR SR (2016-12-06):
Pán predsedajúci, vzhľadom na to, že sme schválili bod 29 spoločnej správy, o bode 30 už nemôžeme hlasovať. Ďalej budeme hlasovať o pozmeňujúcich a doplňujúcich návrhoch poslancov z rozpravy. Prosím, dajte hlasovať o pozmeňujúcom návrhu poslankýň Bašistovej, Kuciaňovej, Vaľovej a poslanca Tomáša.
P. Miššík, poslanec: (2009-04-23):
Ale druhá vec, ktorú chcem povedať, je tá, že nepodceňujme návrhy noviel, návrhy, zmeny rokovacieho poriadku len preto, že niekto má vytvorenú nejakú komisiu. Nechcel som to načať. Myslím si, že sme poslanci na to, aby sme si rozumeli. A ešte ak dovolíte, veľmi stručne poviem moju pripomienku na to, čo tu povedal Dušan Jarjabek, že kto povie, či to súvisí, alebo nesúvisí. Dušan, vážne, to je vážna otázka. Kto povie, či vecne súvisí ten pozmeňujúci návrh s tým, čo chceme, alebo nechceme. No, Dušan, zdravý rozum. My ho asi všetci máme a mali by sme ho aj používať. Ďakujem vám pekne. (Potlesk.)
Matovič, Igor, podpredseda vlády a minister financií SR (2021-12-03):
Takže, Marián, povedal si o tom ako reakciu na to moje vystúpenie, vybral si si jednu časť o tom zvládnutí – nezvládnutí systému. Povedal si, že pri očkovacej lotérii sa to zvládnuť dalo, lebo to teda robila firma, ktorá má s tým skúsenosti. Robil to TIPOS, a preto to vlastne zvládla, a preto ty kritizuješ tento systém, lebo jednoducho teraz taká firma nie je k dispozícii a tak podobne. Vieš, čo je na tomto chyba? Že TIPOS s očkovacou lotériou nemal absolútne nič spoločné. TIPOS nerobil očkovaciu lotériu. Ty si to prezentoval ako fakt, že TIPOS organizoval očkovaciu lotériu, oni mali systém, a preto sa to dalo spraviť. Robil to, my sme išli na zelenej lúke, robilo to ministerstvo financií. Vlastný systém sme si naprogramovali na očkovaciu lotériu, tak sme to urobili. Vieš, čiže treba mať informácie, treba sa ako predseda finančného výboru pýtať, nešíriť bludy, lebo toto je ťažký blud. Na očkovacej lotérii TIPOS nerobil absolútne nič. Možno z toho predpokladu, že si takúto mylnú informáciu mal, si vychádzal teda, že však ministerstvo financií to nezorganizuje. Z tohto miesta chcem teda veľmi pochváliť ľudí na IT na ministerstve financií, ktorí to zorganizovali, spravili, naprogramovali ten systém za pár tisíc eur. Jasné, že zlodeji smerácki by na tom ukradli desiatky miliónov. Kolegyni Cigánikovej, neviem ani, čo mám k tomu hovoriť, ako obludné. Ja som sa snažil veľmi kultivovaným spôsobom rad radom komentovať každé jedno konštatovanie a myslím si, že aj samotný Marián Viskupič to ocenil, že to bolo kultivované, a opäť vulgárne vystúpenie kolegyni Cigánikovej a keď si to porovnám, že vystúpenie tu poslanca za fašistickú stranu a kolegyni Cigánikovej akože za serióznu stranu, tak to sa počúvať dalo a toto... (Prerušenie vystúpenia časomerom.)
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144, za 72, proti 28, zdržalo sa 39, nehlasovali 5. Konštatujem, že Národná rada nebude pokračovať v rokovaní o návrhu zákona. Ďalej budeme hlasovať o bode 33 schváleného programu, ktorým je prvé čítanie o návrhu poslancov Kollára, Krištúfkovej a Hlinku na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, tlač 1179. Prosím spravodajcu z výboru pre zdravotníctvo poslanca Marka Šefčíka, aby uviedol hlasovanie. (Hlasovanie o návrhu poslancov Národnej rady Slovenskej republiky Borisa Kollára, Petry Krištúfkovej a Jozefa Hlinku na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1179.)
Bugár, Béla, podpredseda NR SR (2017-04-04):
Pani navrhovateľka, chcete zaujať stanovisko k rozprave? Nie, ďakujem pekne. Vyhlasujem, teda prerušujem fakticky rokovanie o tomto bode programu. A budeme teraz pokračovať v prvom čítaní o návrhu skupiny poslancov na vydanie zákona, ktorým sa dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy, tlač 455. Dávam slovo poslankyni Silvii Shahzad, aby za skupinu poslancov návrh odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 455.)
Hrnčiar, Andrej, podpredseda NR SR (2019-04-03):
Nie, pán poslanec, povedal som, prehrajte si to zo záznamu, povedal som jedna faktická poznámka a pán poslanec Sopko si už sadal, keď ste sa prihlásili vy. Tak ma netočte.
P. Paška, predseda NR SR: (2009-12-01):
(Hlasovanie.) 137 prítomných, 111 za, 24 sa zdržalo, 2 nehlasovali. Návrh sme pridelili výborom a určili lehotu na prerokovanie. Pani poslankyňa Cibulková uvedie v prvom čítaní hlasovanie o vládnom návrhu zákona č. 333/2004 Z. z. o voľbách do Národnej rady. Je to tlač 1314.
Pellegrini, Peter, predseda NR SR (2015-04-15):
Pán poslanec Poliačik.
Blanár, Juraj, podpredseda NR SR (2021-06-30):
Ďalší v rozprave vystúpi pán Blcháč, avšak ešte pred ním požiadala v zmysle rokovacieho poriadku o vystúpenie pani navrhovateľka, v tomto prípade pani generálna riaditeľka fondu, ktorej udeľujem slovo. Nech sa páči, pani generálna riaditeľka.
Šeliga, Juraj, podpredseda NR SR (2020-04-29):
Pán poslanec Ferenčák.
Osuský, Peter, poslanec NR SR (2010-12-03):
Ďakujem pekne, pán predsedajúci. No, kolega Ondruš hovoril, ako to už u neho býva zvykom, pekne, súvislo, a keďže ho poznáme, ani nám to nebolo divnô, lebo hovorí peknou slovenčinou a vety má učesané. Iná vec je ten obsah. Samozrejme, vidím, že aj môjho predrečníka, a nemám sa k tomu vyjadrovať, poznačili podhľady. No poznačili aj mňa. Neviem presne, či je to 200-tisíc eur na podhľady, a ako šetrný človek, samozrejme, rozmýšľam nad každou korunou. Na druhej strane púhe porovnanie dvoch čísiel ešte nemusí povedať veľa, pretože neviem, aké máte informácie o stave detských domovov rodinného typu, či do nich tečie, alebo sa v nich nekúri. Mali by byť tieto údaje zrejme vyargumentované nejakým iným spôsobom ako trošku demagogickým porovnávaním sumy. Ubezpečujem vás, že najväčšia univerzita na Slovensku má veľa budov, z ktorých mnohé boli v havarijnom stave, z toho i mnohé historicky veľmi cenné, ako napríklad bývalá vládna budova pri Dunaji, v ktorej sídli Filozofická fakulta. Mnohé roky nedostala Univerzita Komenského na množstvo svojich budov ani toľkoto peňazí na údržbu a renováciu. A keď hovoríme teda o míňaní v sociálnom sektore a v tejto oblasti, tak musím zase povedať, že mi napadajú veľmi dobre investované peniaze do sociálnych podnikov, ktoré boli možno väčšie, ako boli podhľady a stropy, a takisto mi napadá v rámci stavebných aktivít vila na Mudroňovej, ku ktorej sa odrazu nikto nehlási, ale ktorú asi sotva zadala nejaká iná vláda ako vaša. A k jej histórii treba povedať, že sa v nej kedysi úspešne liečili detskí kožní pacienti a ja som tam absolvoval testačnú prípravu. A tie milióny, ktoré sa do nej investovali, sú značne otázne... (Prerušenie vystúpenia časomerom.)
B. Bugár, podpredseda NR SR: (2004-05-20):
K. Ondriaš, poslanec: Ďakujem, pán podpredseda, za odpoveď. Mám dve otázky. Dá sa nejako zistiť, či bežní obyvatelia Iraku vedia, ako Slovensko podporuje rozvoj Iraku, lebo veľká časť toho, čo ste hovorili, je ozaj humánna pomoc, to je prvá otázka. A druhá je, že Irak dlhoval Slovensku, neviem, akú sumu peňazí a či Slovensko odpustilo dlh Iraku. Ďakujem.
J. Mikuš, poslanec: (2004-12-03):
Vážené kolegyne a kolegovia, SDKÚ pokladá ako prioritné deklarované návrhy a každoročné postupné znižovanie deficitu verejných financií a toto pokladáme aj prioritné pri prerokovaní rozpočtu, štátneho rozpočtu na rok 2005. Preto nepodporíme žiadne návrhy, ktoré by viedli k zvyšovaniu tohto deficitu a štátny rozpočet na budúci rok klub SDKÚ podporí. Ďakujem pekne, pán podpredseda.
A. Belousovová, podpredsedníčka NR SR: (2007-10-23):
Chcem sa opýtať ešte pána ministra ako navrhovateľa. Chcete zaujať stanovisko? Nech sa páči.
Jurinová, Erika, podpredsedníčka NR SR (2015-05-27):
V zmysle rokovacieho poriadku o slovo požiadal pán minister životného prostredia Žiga, nech sa páči.
Hrušovský, Pavol, podpredseda NR SR (2011-09-14):
Panie poslankyne, páni poslanci, o vystúpenie požiadal pán prvý podpredseda vlády a minister dopravy Figeľ. Nech sa páči, pán minister.
Blanár, Juraj, podpredseda NR SR (2021-06-15):
Ďalší s faktickou poznámkou – pán Nemec, nech sa páči.
Zajac, Pavol, poslanec NR SR (2014-01-31):
Ďakujem veľmi pekne. Chcel by som podporiť moju kolegyňu Luciu Žitňanskú v tom, že naozaj na tejto schôdzi sa objavuje viacero návrhov zákonov, ktoré riešia spotrebiteľské úvery, ochranu spotrebiteľov, Obchodný zákonník. Chcem pripomenúť, že aj ja s kolegami Hudackým a Figeľom navrhujem v zákone o spotrebiteľských úveroch hornú hranicu úrokov ako celkové náklady spotrebiteľa. Tejto problematike sa už venujem dlhšie. Už v máji minulého roku som predniesol návrh zákona, kde som ohraničoval hornú hranicu úrokov pri spotrebiteľských úveroch. Som presvedčený o tom, že ak by sme dali takpovediac hlavy dokopy, mohli by sa z týchto návrhov zákonov, ktoré sú tuším štyri alebo päť, mohli by sa z nich vybrať, mohlo by sa z nich vybrať to najlepšie. Napríklad ja som presvedčený, nie preto, že by som bol egoista, ale preto, že som skúmal všetky návrhy, kde riešia hornú hranicu, aj kolegu Beblavého, Žitňanskú, aj kolegov zo SMER-u, aj môj, som presvedčený o tom aj po debatách s advokátmi, ktorí zastupujú poškodených spotrebiteľov, že môj návrh je lepší. A ja budem rád, ak by po rokovaní v nejakej pracovnej skupine by sa to najlepšie z týchto návrhov zákonov prijalo v jednom zákone, s ktorým by mohol prísť minister hospodárstva a mohlo by to byť v skrátenom legislatívnom konaní. Ja si myslím, že opozícia, niekoľkokrát sme to v minulom roku hovorili, takýto návrh podporíme aj v skrátenom legislatívnom konaní, pretože tu ide o ochranu desaťtisícov občanov Slovenska. Ďakujem.
Jurinová, Erika, podpredsedníčka NR SR (2012-08-01):
Reakcia na faktické poznámky, nech sa páči, pán poslanec Kaník.
A. Belousovová, podpredsedníčka NR SR: (2008-11-27):
Vyhlasujem všeobecnú rozpravu za skončenú. Chcem sa opýtať pána ministra ako navrhovateľa, či chce zaujať stanovisko. Nech sa páči.
Bugár, Béla, podpredseda NR SR (2017-02-14):
Nech sa páči, prezentujme sa a hlasujme. (Hlasovanie.) Prítomných 142, za 13, proti 45, zdržalo sa 83 poslancov, 1 nehlasoval. Konštatujem, že ani tento návrh sme neschválili. Vážené panie poslankyne, páni poslanci, ešte máme tu jednu povinnosť, aby sme zvolili predsedu skupiny priateľstva s Poľskou republikou. Tam, viete, že pán Procházka bol šéfom tejto teda skupiny a navrhuje sa zvoliť pána poslanca Martina Fedora. Takže mali by sme o tom hlasovať. Prezentujme sa a hlasujme. Nie je to tajná voľba. (Hlasovanie o návrhu na voľbu predsedu skupiny priateľstva v rámci Slovenskej skupiny Medziparlamentnej únie .) (Hlasovanie.) Prítomných 139 poslancov, za 135, proti 2, 2 sa zdržali. Konštatujem, že pán poslanec Fedor bol zvolený ako šéf tejto skupiny. Vážené panie poslankyne, páni poslanci, máme tu tajné voľby, ale vzhľadom k tomu, že o dvanástej potom máme výbory k tej mimoriadnej schôdzi, to by sme nestihli a, samozrejme, skrutátori to potrebujú tiež prečítať, teda spočítať aj prečítať potom výsledok, takže navrhujem, aby sme teraz pokračovali ďalej v rozprave ešte k neprerokovanému bodu a potom, keď skončíme mimoriadnu schôdzu, tak dokončíme ešte poprípade tie dve hlasovania. Je súhlas? (Súhlasná reakcia pléna.) Ďakujem pekne. Ešte s procedurálnymi návrhmi – pán poslanec Kollár.
Vaľová, Jana, poslankyňa NR SR (2014-07-09):
Príjemný dobrý deň. Vážený pán predseda, vážené kolegyne, kolegovia, v rozprave vystúpilo šesť poslancov a poslankýň: pani Erika Jurinová, Janka Šípošová, Viera Šedivcová, Viera Tomanová, Alojz Hlina a Viliam Novotný. Prosím vás, pán predseda, dajte hlasovať najskôr o skrátení lehoty na hlasovanie o návrhoch poslancov, ktoré boli podané dnes na schôdzi Národnej rady Slovenskej republiky v druhom čítaní podľa § 83 rokovacieho poriadku. Nech sa páči, pán predseda.
Viskupič, Jozef, poslanec NR SR (2013-06-17):
Ďakujem. Ja sa pripájam k tej otázke, keďže, pán minister, spomínal si v tej rozprave, že sedí tu exminister obrany, ktorý ako keby bol fascinovaný svojou osobou, kde svieti jedno veľké Galko. Ja som tu počúval 27 minút a 17 sekúnd, presne, kedy si sám označil, že teraz k veci, tak 27 minút a 17 sekúnd tu prišla obrovská fascinácia – Galko. Exminister obrany, ktorý, pravdepodobne nevieme my tu ani po tejto celodennej debate posúdiť, lebo nikto nám tu nejak tie odpovede na tie otázky nevie alebo nemôže dať, lebo sú čiastočne utajené alebo úplne utajené, a tu príde druhý minister vlády a väčšinu svojho prejavu venuje zosmiešňovaniu, dehonestovaniu, neviem, ako nazvať tie ďalšie veci, ľudí a osoby, ktoré sú v tejto kauze nejakým spôsobom zainteresované a pravdepodobne sa snažili na nejaké témy upozorniť. Takisto sa chcem pripojiť k dvom alebo trom jednoduchým otázkam, čiže kto má tieto služby kontrolovať. Existuje reálny mechanizmus vyvodenia zodpovednosti, ak sa tam teda kradlo, a či tomu vy, alebo ty, pán minister, veríš, ak tam niekto kradol, akým spôsobom sa má vyvodzovať zodpovednosť? A či naozaj veríš tomu, že ak sa kradlo, tak sa to aj vyšetrí. Naozaj by ma to zaujímalo aj po tejto debate, lebo táto debata by mala byť o nejakej pravde. A či je možné, že tie mechanizmy zlyhávajú, že by sme možno mali prijať iné mechanizmy, dať väčšie kompetencie kontrolným výborom možno aj priamo v parlamente... (Prerušenie vystúpenia časomerom.)
Danko, Andrej, predseda NR SR (2016-06-07):
Ďakujem. Pán poslanec Jozef Viskupič.
Grendel, Gábor, podpredseda NR SR (2023-06-21):
Záverečné slovo, pán spravodajca.
Blaha, Ľuboš, podpredseda NR SR (2023-12-14):
Ďakujem pekne, pani ministerka. Ďalšiu otázku položil pán poslanec Lukáš Bužo, ak dobre... (Ruch v sále.) A nie, nie, pardon. Ešte jedna otázka od pána Jozefa Pročka. Opäť to bude na pána ministra vnútra Slovenskej republiky Matúša Šutaja Eštoka v zastúpení pani ministerky Dolinkovej. Čiže, pán minister, znie otázka takto: „Pán minister, vláda sľubovala že nebude brať ľuďom žiadne zo sociálnych dávok...“ To je toto isté, myslím. Áno, ale musím dať priestor pánovi Pročkovi ešte na jednu doplňujúcu otázku, ale nám medzitým zmizol, takže nemá záu... (Reakcia z pléna.) Takže máte teraz priestor, ale musíte si veľmi švihnúť, pán kolega. Takže ďakujem pekne. Predsa len teda prechádzame k ďalšej otázke od pána poslanca Lukáša Buža, ktorý ju smeroval na ministerku kultúry Slovenskej republiky Martinu Šimkovičovú v tomto znení: „Pani ministerka, z akého dôvodu ste predĺžili termín na predkladanie žiadostí v rámci dotačného programu Obnovme si svoj dom do 31. decembra 2023?“ Nech sa páči, pani ministerka.
Procházka, Radoslav, poslanec NR SR (2010-07-08):
Sľubujem. (Potlesk.)
Pčolinský, Peter, podpredseda NR SR (2023-03-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť. Uzatváram možnosť prihlásiť sa ústne, ale o slovo sa hlási pán spravodajca. Nech sa páči.
Hlina, Alojz, poslanec NR SR (2014-10-14):
Ďakujem veľmi pekne. Pán predseda, aspoň malé zlepšenie, aspoň malá nádej pre ľudí tejto krajiny, že lobistické vsunutia do spoločných správ sa aspoň nestretávajú s potleskom, napriek tomu, že bol očakávaný, a ich odôvodnenie spočíva v tom, že poslanec nevie čítať. Čiže môj procedurálny návrh je, aby v zápise bolo uvedené, že minister to síce odôvodňoval, čakal potlesk, ale nedočkal sa ho. Ďakujem.
Matovič, Igor, poslanec NR SR (2017-02-08):
Šikanujete opozíciu, buzerujete opozíciu... (Prerušenie vystúpenia časomerom.)
Figeľ, Ján, podpredseda NR SR (2015-06-24):
Nech sa páči, Jozef Viskupič.
B. Bugár, podpredseda NR SR: (2001-10-17):
(Hlasovanie.) Prítomných je 99 poslancov, za 58, proti 19, zdržalo sa 19, nehlasovali 3. Takže sme návrh postúpili do tretieho čítania . Otváram rozpravu v rámci tretieho čítania. Pýtam sa, či sa hlási niekto do rozpravy. Nie je to tak. Vyhlasujem rozpravu v rámci tretieho čítania za skončenú. Takže pristúpime k hlasovaniu o návrhu zákona pána poslanca Langoša ako o celku. Prezentujme sa a hlasujme. (Hlasovanie.) Prítomných je 96 poslancov, za 53, proti 18, zdržalo sa 22, nehlasovali 3. Konštatujem, že Národná rada neschválila návrh poslanca Národnej rady Slovenskej republiky Jána Langoša na vydanie ústavného zákona o použití výnosov z privatizácie majetku štátu. Ďakujem, pán spravodajca. Budeme pokračovať hlasovaním... (Reakcia poslanca.) Prosím? J. Volf, poslanec: Je to pravda, bol daný aj návrh uznesenia, ja však teraz neviem, ako je to z hľadiska rokovacieho poriadku, či sa o ňom hlasuje aj v prípade, že nebol prijatý zákon.
Jurinová, Erika, podpredsedníčka NR SR (2015-04-15):
Ďakujem, pani poslankyňa. Na vaše vystúpenie bude reagovať šesť, päť poslancov. Uzatváram možnosť prihlásiť sa s faktickou poznámkou. Dávam slovo pánovi poslancovi Novotnému.
F. Devínsky, poslanec: (2005-05-13):
Prvá vec je k tomu, že tí, čo študovali zadarmo, aby vrátili svoje diplomy alebo zaplatili za svoje diplomy. Chcel by som povedať, že vy si iste pamätáte a veľmi dobre to viete, že oného času za vašej vlády alebo za socializmu všetky zisky z podnikov išli do štátneho rozpočtu, potom neskôr to bolo 70 %, to odrobili naši otcovia. Zaplatili to vo svojich daniach, oni nám zaplatili naše štúdium. (Potlesk.) Ďakujem pekne. A keď tu odznelo, že komunisti budovali, stavali, produkovali aj internáty, tak pokiaľ ja viem, tak členov Komunistickej strany vtedy z aktívnej populácie bolo možno 10 alebo 15 %. To nebudovali komunisti, to budovalo 85 až 90 % nekomunistov, tých ľudí, ktorí stavali a naozaj pracovali a neboli to komunisti, väčšinou to neboli komunisti, lebo komunisti, tí len viedli túto krajinu do katastrofy. Takže ďakujem pekne. (Potlesk.)
Pellegrini, Peter, predseda NR SR (2015-04-24):
Kolegyne, kolegovia, aby sme zbytočne nestrácali čas, aj keď by bolo veľmi fajn, keby sme, a sympatické, mohli prijať návrh opozície a s radosťou by sme tak spravili, žiaľ, ústava hovorí, že takýto návrh na odvolanie člena vlády sa musí v Národnej rade prerokovať, preto mám za to, že nemôžme hlasovať o prerušení a skončení tejto schôdze, pokiaľ neprerokujeme bod tak a kým nevystúpia všetci, ktorí sú riadne prihlásení, resp. by museli s tým súhlasiť samotní predkladatelia, ktorí by navrhli tento bod z rokovania stiahnuť a tým by sme mohli ukončiť schôdzu. Ale, ešte raz, veľmi sympatický návrh. Ešte pred tým, ako odovzdám slovo (potlesk) pánovi navrhovateľovi, ja len takú drobnú poznámku, keď sú tu aj kolegovia z KDH, či by nemohli dohovoriť, pretože ja asi nemám, ako moje slovo nie je dostatočne vážne, keby mohli dohovoriť zotrvanému vo funkcii podpredsedovi Národnej rady, že s funkciou pána podpredsedu sú nielen spojené výhody ako vozidlo, sekretariát a príplatok, ale aj povinnosť zúčastňovať sa na riadení schôdze, čo odmieta pán podpredseda už druhý týždeň, aj teraz nám oznámil, že sa nemieni zúčastňovať rokovania. Prosím, dohovorte mu, keď budete s ním. (Potlesk.) O vystúpenie požiadal pán navrhovateľ. Ďakujem.
Pellegrini, Peter, predseda NR SR (2015-04-23):
O slovo... Pardon, pán poslanec Hudacký s reakciou na faktickú poznámku.
Jurinová, Erika, poslankyňa NR SR (2017-06-14):
Ďakujem pekne. Pani poslankyňa Pfundtner, treba si uvedomiť, že za pád Radičovej vlády hlasovali aj vaši traja poslanci. Plačete naozaj na nesprávnom hrobe. Povalili ste vtedajšiu vládu. Mali ste takisto historickú šancu, aby ten zákon, ktorý bol pripravený, ktorého členom skupiny bol aj Jozef Viskupič... (Prerušenie vystúpenia predsedajúcim.)
Blanár, Juraj, podpredseda NR SR (2021-11-02):
Ďakujem, pán spravodajca. Otváram rozpravu, do rozpravy som obdržal písomnú žiadosť o vystúpenie, ako poverený člen poslaneckého klubu za SaS Radovan Kazda a ďalší písomne prihlásený pán poslanec Jaromír Šíbl. Ako prvému udeľujem slovo pánovi poslancovi Kazdovi. Nech sa páči.
Pellegrini, Peter, predseda NR SR (2015-10-06):
Prezentujme sa a hlasujme o tom, že tento poslanecký návrh prerokujeme v druhom čítaní. (Hlasovanie.) Prítomných 135 poslancov, za hlasovalo 56, zdržalo sa 78 poslancov, nehlasoval 1. Návrh sme neschválili. Poprosím opäť pani poslankyňu Kiššovú, aby uviedla hlasovanie o bode 154 schváleného programu, ktorým je prvé čítanie o návrhu poslancov Poliačika a Nicholsonovej na vydanie zákona, ktorým sa dopĺňa Občiansky zákonník (tlač 1750). (Hlasovanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 1750.)
Krajniak, Milan, poslanec NR SR (2016-09-12):
Vážený pán podpredseda, vážené dámy a páni, ohýbaj ma Danko, pokiaľ som ja Janko. No obávam sa, pán predseda parlamentu, že asi sme už príliš starí na to, aby ste nás takýmto spôsobom dokázali umlčať alebo vtesnať do toho, čo si predstavujete, že by sme mali robiť. Ale vzhľadom na to, že – samozrejme, na základe tohto náš klub tento zákon v prvom čítaní v žiadnom prípade nepodporí – ale vzhľadom na to, že som sa rozprával s pánom poslancom Gáborom Gálom o tom, nakoľko silné je jeho odhodlanie v druhom čítaní predložiť isté pozmeňujúce návrhy, tak by som chcel oznámiť, že budeme o tomto rokovať. V prípade, že bude záujem a sme pripravení tie konštruktívne veci z toho v druhom čítaní podporiť. To nič nemení na tom, že v prvom čítaní tento návrh nepodporíme. Ďakujem.
Danko, Andrej, predseda NR SR (2016-05-19):
Poprosím zapnúť pani poslankyňu. Procedurálny návrh má pani poslankyňa Blahová. (Reakcie z pléna.) Počas hlasovania alebo je to len omyl? Nech sa páči, pani poslankyňa Blahová.
Sloboda, Radovan, poslanec NR SR (2021-06-23):
Ďakujem za slovo, pán predsedajúci. Vážené panie poslankyne, vážení páni poslanci, asi neexistuje osoba, ktorá by v našej krajine nepocítila negatívne dôsledky pandémie koronavírusu. Opatrenia a obmedzenia slúžiace na boj s pandémiou, ktoré boli prijímané aj tu v Národnej rade a aj na iných úrovniach riadenia štátu alebo štátnej správy, znemožnili prirodzene mnohým odvetviam vykonávať svoju činnosť. Medzi takéto odvetvie, samozrejme, sa radí aj šport, športovci a nielen na Slovensku, ale aj vo svete. Určite vnímate, že aj na medzinárodnej úrovni aj v súvislosti s práve prebiehajúcim európskym šampionátom vo futbale, aj s nadchádzajúcimi olympijskými hrami alebo inými hrami, alebo inými medzinárodnými športovými podujatiami dochádza stále k reguláciám, k úprave opatrení a nariadení. Na Slovensku národné športové zväzy zastupujú uznávané športy a športovcov a vykonávajú svoju činnosť a vďaka tejto činnosti nás naši športovci môžu reprezentovať na športových podujatiach v zahraničí. Prirodzene na svoju činnosť národné športové zväzy dostávajú značnú časť príspevkov od štátu. Tieto národné športové zväzy na druhú stranu majú ale aj svoje povinnosti. Musia vykonávať svoju činnosť, musia mať aktívnych športovcov a tou činnosťou, ktorú musia vykonávať, sa myslí predovšetkým organizácia športových súťaží a podujatí. Vzhľadom k pandémii im táto činnosť, dá sa povedať, bola znemožnená. Nie všetky športy za celý uplynulý rok a súčasný rok hlavne mohli vykonávať svoju činnosť. Toto je dôvod, prečo predkladáme túto krátku a jednoduchú zmenu zákona, aby sme nepostihovali národné športové zväzy v zmysle zákona tým, že im môžeme odobrať ich štatút kvôli tomu, že neplnia svoju funkciu z titulu, ktoré som práve uviedol, že neorganizujú podujatia. A druhá veľmi dôležitá vec je financovanie športu, pretože, ako iste možno už viete, peniaze pre šport, štátny príspevok uznaný športom sa deje na základe tzv. vzorca. A keďže máme niekde vzorec, tak na jeho výpočet potrebujeme dáta a tieto dáta práve poskytujú do tohto vzorca vykonávané súťaže. A, ako som už povedal, keďže sa tieto súťaže nemohli plnohodnotne vykonávať, potrebujeme sa vrátiť k dátam z roku 2020, rovnako ako sme to urobili minulý rok. Ďakujem pekne za pozornosť.